CELEX: 32022R0788
Language: bg
Date: 2022-05-16 00:00:00
Title: Регламент за изпълнение (ЕС) 2022/788 на Комисията от 16 май 2022 година относно класирането на някои стоки в Комбинираната номенклатура

20.5.2022   
               
               
                  BG
               
               
                  Официален вестник на Европейския съюз
               
               
                  L 141/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/788 НА КОМИСИЯТА
         от 16 май 2022 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Комитетът по Митническия кодекс не е представил становище в срока, определен от неговия председател,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 16 май 2022 година.
            
               
                  За Комисията
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Поддушово корито под формата на плоска табла, изработена от смес от минерали и пластмаси и бяло външно пластмасово покритие. Тегловно продуктът е съставен както следва:
                        
                                    —
                                 
                                 
                                    65 % калциев карбонат;
                                 
                              
                                    —
                                 
                                 
                                    28 % полиестерна смола;
                                 
                              
                                    —
                                 
                                 
                                    5 % силициев диоксид;
                                 
                              
                                    —
                                 
                                 
                                    2 % полиестерен лак „gel-coat“ (външна повърхност).
                                 
                              Минералните съставки (калциев карбонат и силициев диоксид) са изработени от късчета мрамор, кварц или фино натрошен гранит.
                        Производственият процес включва първо смесване на минералната съставка с пластмасов материал (полиестерна смола). След това сместа се излива в калъп, който е с нанесен отвътре полиестерен лак „gel-coat“, а полиестерната смола е подложена на окончателно втвърдяване.
                        Вж. изображението  (*1).
                     
                     
                        3922 10 00 
                     
                     
                        Класирането се определя от общо правило 1, общо правило 3, буква б) и общо правило 6 за тълкуване на Комбинираната номенклатура и от текстовете на кодове по КН 3922  и 3922 10 00 .
                        Тъй като пластмасовото покритие покрива използваемата повърхност на изделието, последното не е имитация на естествен камък. Следователно то не може да се счита за артикул от изкуствен камък от позиция 6810  (вж. също Обяснителните бележки към Хармонизираната система за позиция 6810 , трети параграф).
                        Пластмасовият материал е най-важната съставка от гледна точка на употребата на изделието. Тя придава якост на опън на поддушовото корито, химическа устойчивост и водонепропускливост, а по този начин — основния му характер. Съдържащите се минерали служат за пълнител.
                        Следователно изделието следва да бъде класирано в код по КН 3922 10 00  като поддушово корито от пластмаса.
                     
                  
               L1412022BG4710120220516BG0008.0001491502ПРОЕКТПРЕПОРЪКА № 1/2022 НА СЪВЕТА ЗА АСОЦИИРАНЕ ЕС — ГРУЗИЯот …относно Програмата за асоцииране ЕС — Грузия за периода 2021—2027 г.СЪВЕТЪТ ЗА АСОЦИИРАНЕ ЕС — ГРУЗИЯ,като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна,като има предвид, че:(1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга странаOВ L 261, 30.8.2014 г., стр. 4. (наричано по-нататък Споразумението) беше подписано на 27 юни 2014 г. и влезе в сила на 1 юли 2016 г.(2)Съгласно член 406, параграф 1 от Споразумението Съветът за асоцииране е оправомощен да приема препоръки с оглед на постигането на целите на Споразумението.(3)Съгласно член 420, параграф 1 от Споразумението страните трябва да предприемат всички общи или специални мерки, които се изискват за изпълнение на задълженията им по Споразумението, и трябва да гарантират постигането на целите, определени в него.(4)В член 11 от Процедурния правилник на Съвета за асоцииране се предвижда възможността той да приема решения и да отправя препоръки чрез писмена процедура, ако двете страни се споразумеят за това.(5)Съюзът и Грузия се съгласиха да консолидират партньорството си, като се споразумеят за набор от приоритети за периода 2021—2027 г. (наричан по-нататък Програма за асоцииране ЕС — Грузия за периода 2021—2027 г.) за съвместната работа за постигане на целите за политическо асоцииране и икономическа интеграция, определени в Споразумението.(6)Страните по Споразумението се споразумяха относно текста на Програмата за асоцииране ЕС — Грузия за периода 2021—2027 г., която ще подпомага изпълнението на Споразумението, като съсредоточи сътрудничеството в съвместно набелязани области от общ интерес,ПРИЕ НАСТОЯЩАТА ПРЕПОРЪКА:Член 1Съветът за асоцииране препоръчва страните да изпълнят Програмата за асоцииране ЕС — Грузия за периода 2021—2027 г., поместена в приложениетоВж. документ ST 8327/22 ADD 2 на https://register.consilium.europa.eu..Член 2Програмата за асоцииране ЕС — Грузия за периода 2021—2027 г., поместена в приложението, заменя Програмата за асоцииране ЕС—Грузия, която беше приета на 20 ноември 2017 г.Член 3Настоящата препоръка поражда действие в деня на приемането ѝ.Съставено в Тбилиси на [дата месец година].За Съвета за асоцииранеПредседател
            
               (*1)  Изображението е само за информация.